LidanRubinov/Halacha-QA huggingface dataset:
שאלה: חשש גזל: אם בן משפחה שלי היה אוסף מציתים (המכשיר להצתת אש) לפני כמה שנים. ועכשיו יש לנו בבית שקית גדולה עם המון מציתים כבר כמה שנים. והוא לא צריך אותם. האם מותר לי להשתמש במציתים בעת הצורך או שמא עלי לחשוש שיש חשש גזל כי אינני יודע בבירור מאיפה כל מצית הגיע?? (סביר להניח שלא את כל המציתים הוא קנה)
תשובה: אם יש דרך לברר זאת כמובן יש לעשות זאת, אך אם אין אפשרות לברר מותר להשתמש משום שאנו תולים שלא גזלם, ואף באדם שידוע שלפעמים גוזל ואפילו רוב חפציו גזולים ומכר חפץ אנו תולים שהחפץ הינו מהמיעוט ואינו מן הגזל (שו"ע חו"מ שסט, ג), ק"ו במקרה שלא בטוח כלל שגזל שיש להחזיקו בכשרות. מעבר לכך, הואיל וודאי הבעלים כבר התייאשו וגם כעת לאחר היאוש יהיה שינוי רשות אם החפץ יעבור לרשותך מותר לך להשתמש (שו"ע חו"מ שנג, ג. ואף אם היינו מחשיבים מקרה זה כקונה מגנב מפורסם שאף שקונה החפץ מכל מקום חייב להשיב המעות לנגזל, זה שייך דוקא כשהנגזל לפנינו ודורש המעות ולא במקרה שלא ידוע מי הנגזל).
שאלה: שימוש באינטרנט בבית דתי: לכבוד הרב אני באה מבית דתי רציתי לשאול, האם מותר שיהיה אינטרנט בבית? גם אם לא נכנסים לאתרים לא ראויים-ישנם פרסומות, שלעיתים רבות לא תואמים לרוח הטהורה של העם היהודי. יש גם אנשים שמשתמשים באינטרנט אלחוטי-וזהו גזל!!! האם מותר השימוש באינטרנט, או שמה אסור? יש גם משפחות שמקפידות מאוד, ויש אצלהם אינטרנט במחשב. אשמח לקבל על כך תשובה.
תשובה: עדיף שלא יהיה אינטרנט בבית. אך אם יש צורך באינטרנט, חייבים להשתמש באינטרנט מסונן, כמו אינטרנט רימון.
שאלה: חולמת להיות רופאה: לכבוד הרב, אני חולמת להיות רופאה. האם זה מותר? צריך ללמוד באוניברסיטה ולהיות סטודנטית. אשמח לקבל תשובה,
תשובה: עם ישראל זקוק לרופאים ורופאות ובוודאי שהחשיבות היא גדולה. במקצוע זה עושים חסדים עם חולי עמך בית ישראל. בנוסף לכך: 1. יש לך זמן כדי להגיע לצומת החלטה בנושא. בינתיים חשוב לבנות את יראת השמים והאישיות, בנוסף להשגיות לימודית שהיא הכרחית בתחום זה. 2. בבוא היום תתייעצי עם ת"ח שמכיר אותך האם כדאי לך ללמוד מקצוע כזה. ה' יצליח דרכך
שאלה: השמחה בימינו כשאין בית מקדש: לכבוד הרב, צהריים טובים, כתוב בספר המידות שהשמחה היא מידה חשובה מאוד בלב האדם, ויש על כך הרבה מאוד פתגמים. אף כתוב שאחד מיסודות התשובה זה להיות אדם שמח, כי אנו עם ישראל ואנו חייבים לשמוח בכך שד הוא המלך שלנו-מלך מלכי המלכים. רציתי לשאול: איך ניתן לשמוח בלב מלא כאשר יסוד העולם לא כאן: בית המקדש חרב. אנו כמו גוף בלי הלב, שמתקיים רק בדרך פלאי פלאים. אז איך אפשר לשמוח במצב שכזה? ב הודיה, כיתה ו
תשובה: אני שמח על השאלה שלך. כנראה שאת ממש מחוברת למקומות מאד כלליים וחשובים. השמחה נובעת מהרגשת שלמות, נכון מאד להרגיש שללא בית מקדש אין לנו שלמות. אולם השמחה בעולם הזה לא נובעת רק מכך שאנו רואים את השלמות אלא גם כשאנו עושים דברים שאנו יודעים שמכוח מעשינו אנו גורמים לשלמות שתבוא בעתיד זה גם משמח אותנו. האמונה שהעשייות הטובות שלנו עכשיו במה שאנו יכולים לעשות הם גורמות לכך שבית המקדש בעצם הולך ונבנה. גם אם אנו לא רואים אותו בעיניים שהוא הולך ונבנה, אנו מאמינים שבאמת בפנים הוא הולך ונבנה. אז אנו בתקופה של בנין בית המקדש. ההרגשה שאנו בדרך אל הדבר השלם והגדול הוא בעצמו משמח אותנו מאד. מותר לאדם להיות בצער אולם אסור לאדם להיות בעצבות. העצבות גורמת לכך שאדם לא מאמין בכוח התיקון, האדם מיואש. אולם האדם שמצטער הוא מאמין גדול בכוח לתקן. הוא עסוק בתיקון. הוא מצטער כשהוא רואה שזה לא בקצב שהיה רוצה שיהיה. הצער גורם לתפילה גדולה. הצער גורם למוטיבציה יותר גדולה. זה מותר וזה בדרך כלל בא ביחד, צער ושמחה מעורבים בחיינו.
שאלה: ברכת מזונות והמוציא: לרב אם אכלתי פתיתים ואורז עד 27 גרם ואח"כ פתית פחות מ27 גרם וביחד זה 27 גרם או יותר אז מה לברך?
תשובה: כאשר חצי כזית על מחיה ועוד חצי כזית בורא נפשות כמו באורז מברכים בורא נפשות.
שאלה: ברכה בשביל אחרים: לרב. אתה מתכוון לכל ברכה או רק לברכת המזון? השאלה נשאלה בהמשך לשאלה "ברכה גם למי שלא מברך בשולחן"
תשובה: בכול ברכה הנהנין ששניים או יותר אוכלים אפשר שאחד יברך ויוציא את האחרים ידי חובה.
שאלה: העדפת מקומות באוטובוס: הרב, עמדתי באוטובוס עמוס ונכנסה אשה בהריון,היושבים לא ראו אותה מפאת העומס,ואז חייל שישב לפני ולפני בחור נוסף צלצל לרדת, קראתי לבחורה שתשב אע פ שאם לא הייתי קוראת לה הכי טבעי שהבחור שלידי היה יושב כי הוא עמד ממש מול הכסא, האם זה נכון לעשות כך? בדיעבד חשבתי שיתכן שיש אנשים שהם נכים ולא רואים זאת עליהם, האם להתחשב בזה?
תשובה: יפה עשית. היה צורך להתנצל בפני החייל על שהעדפת אשה בהריון על פניו.
שאלה: פסוק לשם בתיה: אודה לקבלת פסוק או פסוקים לשם בתיה. השאלה נשאלה בהמשך לשאלה "פסוק לשם ביתי בת 12"
תשובה: הבאתי לך 10 פסוקים מתוך עשרות פסוקים ראויים. בחרי לך אחד מאלה או פסוק אחר המתחיל באות ב' ומסתיים באות ה'. 1. בראשית פרק ז פסוק יג : "בעצם היום הזה בא נח ושם וחם ויפת בני נח ואשת נח ושלשת נשי בניו אתם אל התבה". 2. בראשית פרק מו פסוק ז: "בניו ובני בניו אתו בנתיו ובנות בניו וכל זרעו הביא אתו מצרימה". 3. ויקרא פרק טז פסוק ג: "בזאת יבא אהרן אל הקדש בפר בן בקר לחטאת ואיל לעלה". 4. במדבר פרק כא פסוק יח: "באר חפרוה שרים כרוה נדיבי העם במחקק במשענתם וממדבר מתנה". 5. דברים פרק כח פסוק ג: "ברוך אתה בעיר וברוך אתה בשדה". 6. דברים פרק לג פסוק יז: "בכור שורו הדר לו וקרני ראם קרניו בהם עמים ינגח יחדו אפסי ארץ והם רבבות אפרים והם אלפי מנשה". 7. תהלים פרק לז פסוק ג: "בטח בה' ועשה טוב שכן ארץ ורעה אמונה". 8. תהלים פרק מד פסוק ט: "באלקים הללנו כל היום ושמך לעולם נודה סלה". 9. תהלים פרק סח פסוק כ: "ברוך א-דני יום יום יעמס לנו האל ישועתנו סלה". 10. תהלים פרק קו פסוק מח: "ברוך ה' אלהי ישראל מן העולם ועד העולם ואמר כל העם אמן הללו יה". בברכת התורה, WWW.Yeshiva.org.il
שאלה: אגוזים טחונים וחרקים: עוגה שהשתמשו בהכנתה באגוזים טחונים שפג תוקפם לפני ארבעה חודשים, בבדיקה מדגמית האגוזים נמצאו נקיים וגם ב חבילה לא נראה שיש קורים, האם ניתן לאכול את העוגה ואף לתת אותה במשלוח מנות?
תשובה: וברכת ד' אפשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילת נ"ץ בשבת: אצלנו בישוב התחלנו תפילת ותיקין בשבת לפני כחודש (באישור ראשי הישוב כי אין כרגע רב. בעז"ה אנו מחפשים רב.). אמנם יש התנגדות גדולה מצד חלק מהתושבים כי עד עכשיו התפללנו בשבת בבוקר כולנו ביחד (בערב יש מנין אשכנזי ומנין ספרדי). השאלה היא: מה עדיף: תפילת שחרית מוסף בשבת ביחד- כך נשמור על ה"יחד" של הציבור או הערך של תפילת נץ הוא גדול כל כך שעדיף להתפלל נץ (לאלו שרוצים) ולהפסיד שכל הקהילה תהיה ביחד? יש כאלו שאומרים: "למה אתם פורשים מהציבור?" ויש כאלו שחושבים שתפילת הנץ בשבת הוא כל כך חשוב שזה לא נחשב "לפרוש מהציבור"-למה למנוע מיהודים להדר במצוות? מה דעת הרב בענין?
תשובה: אכן יש כאן שני ערכים, תפילת ותיקין מול ברוב עם הדרת מלך. מי שמקפיד להתפלל כותיקין בכל יום רשאי אפילו להתפלל ביחידות ולפרוש מן הצבור, אך מי שאינו מקפיד בכל יום אינו רשאי להתפלל ביחידות. אך אצלכם מדובר בתפילה בציבור הפורש מרוב הציבור, מאידך, לא מדובר באנשים המקפידים להתפלל כותיקין בכל יום. לא ידוע לי על הידור להתפלל כותיקין בשבת דווקא. אדרבה גם במקדש אחרו את התמיד של שחר בשבת. הרבה תלוי בגודל הישוב, אם הפרישה מורגשת מאוד היא חמורה יותר מאשר כשאינה מורגשת כל כך.
שאלה: קראת מגילה ע"י אישה : האם אישה יכולה להוציא גבר בקריאת המגילה?
תשובה: לא! הנשים חייבות אומנם בקריאת מגילה אולם רק בשמיעה, בעוד שהגבר חייב גם בקריאה (הסברים לכך יש בשו"ת מרחשת). אי לכך אישה לא יכולה להוציא גבר. נוסף לכך יש בעיה של קול באישה. כאן יש להתריע על מדרון חלקלק. זה החל בפרישת נשים מהקהילה, לשמה של קריאת מגילה לנשים ע"י אישה. הנשים אומנם יצאו י"ח, אולם הפרישה מהקהילה מנוגדת להלכה הדורשת פרסומי ניסא ברוב עם הדרת מלך. עתה באה ירידת מדרגה. גם גברים באים לשמוע קריאת מגילה מפי אשה. כאמור, הם אינם יוצאים ידי חובה בכך. ירידת מדרגה נוספת היא ישיבה מעורבת כדי ש"המשפחה תהיה מאוחדת", כביכול. מחר גם כל התפילה תהיה מעורבת בשם "אחדות המשפחה". אם אחדות הקהילה וברוב עם הם בכל זאת ערך חשוב, מדוע לא נחזור לדרך המלך של עם ישראל שנשים באות לביהכנ"ס לשמוע, יחד עם כולם, את המגילה מפי גבר? הרפורמה החלה בנגינה בעוגב ע"י גוי ובתפילה בגרמנית. מי שרצה יכול היה למצוא לכך סימוכין בהלכה. אולם גדולי ישראל צפו את המדרון החלקלק. התוצאה ידועה.
שאלה: תספורת מינימלית במילימטרים: מהו השיעור המילימטרי של "כדי לכוף שערה"? השאלה נשאלה בהמשך לשאלה "תספורת קצרה - עד כמה?"
תשובה: 4 מילימטר.
שאלה: שרשרת עם פסוק: כבודו, האם מותר להיכנס עם שרשרת עם הפסוק "שוויותי ה לנגדי תמיד" לנוחיות ולמקומות טמאים אחרים (כמובן עם עליה)?
תשובה: יש לכסות הפסוק בשני כיסויים. אחד מהם יכול להיות שקוף. ניתן גם לשים כיסוי אחד ולהכניסו מאחורי החולצה, משום שאז גם החולצה תהווה כיסוי וכך יהיו שני כיסויי
שאלה: נטילה של שחרית: יש לי שתי כיורים אחד במטבח ואחד בשירותים, בשירותים יש גם מקלחת וגם כיור,מאוד קשה לי שאני קם בבוקר ליטול ידיים בכיור במטבח,ואני רוצה קודם ללכת לכיור בשירותים וליטול לסירוגין 3 פעמים ולאחר מכן לשטוף הידיים רגיל ללא נטלה בכיור במטבח,אם זה אפשרי?
תשובה: הסדר הנכון בבוקר הוא: מיד כשאדם קם בבוקר עליו לומר "מודה אני...". לאחר מכן הוא צריך ליטול את ידיו שלוש פעמים לסירוגין (ימין, שמאל וחוזר) ואם הוא צריך לשירותים לא יברך כלל, ולאחר שיצא מהשירותים יטול ידיו שוב שלוש פעמים לסירוגין ויברך על נטילת ידיים וברכת "אשר יצר" (אם לא ברך כבר). את הנטילה הראשונה (בלי הברכה) את יכולה ליוןל בשירותים. את השניה עדיף המטבח.
שאלה: למה אומרים  גיהנם  בלי האות ו 2: אוקיי אבל רציתי לשאול האם יש איסור להגיד את המילה גיהנום? עם האות ו? השאלה נשאלה בהמשך לשאלה "למה אומרים גיהינם בלי האות ו "
תשובה: אין איסור.
שאלה: הכשרת צלחת של מיקרוגל תנור: האם ניתן להכשיר צלחת של מכשיר מיקרו וגריל משולב? המכשיר היה שייך לאנשים שאינם שומרי כשרות. האם ניתן להכשירו לפסח? מתן
תשובה: כן, כבולעו כך פולטו.
שאלה: על הניסים של חנוכה בפורים: יתכן ואמרתי בתפילת העמידה בערבית של פורים על הניסים של חנוכה מה הדין?
תשובה: בדיעבד אינו חוזר. טוב לומר את על הניסים הנכון בתוך 'אלוהי נצור'  ילקוט יוסף החדש על פורים עמ' תקעג  וע"ע אשי ישראל פרק מח הערה ב
שאלה: בירור יהדות: רציתי לברר האם אני יהודייה. אבא של אמא שלי יהודי אמא שלה לא. אבא של אבא שלי יהודי ואמא שלו לא. האם אני נחשבת יהודייה? והאם אני יכולה לעשות חתונה אזרחית עם רב חילוני?
תשובה: יהודי הוא אדם שנולד לאמא יהודיה ולא משנה מי אביו. לכן על פי הנתונים שמסרת כיון שאמא שלך נולדה לגויה היא אינה יהודיה וכן ילדיה אינם יהודים. אולם, מכלול הידיעות שקובע האם אמך וסבתך יהודים או לא הוא מורכב וכולל פרטים ונתונים שיכולים להשפיע על הידוע לך. כדאי מאוד לפנות לבית הדין או למכונים המתמחים בעניין לברור מעמדך האישי. אם יש לך צורך בעזרה תוכלי לחזור אלינו בשאלה נוספת. ובהצלחה
שאלה: מחצית השקל תשע"ג: מהו הסכום השווה למחצית השקל - לפי מנהג הספרדים?
תשובה: נכון לתענית אסתר הסכום היה 33 שקלים. ומי שמחמיר להחשיב עם מע"מ, 38 שקלים בקרוב. בברכת התורה, WWW.Yeshiva.org.il
שאלה: נעילת נעלי בנות לילד קטן: לכבוד הרב שליט"א תינוק שלא הגיע לחינוך, האם מותר להוריו להנעילו נעלי בנות, משיקולים כלכליים או שמא יש בזה חשש של ספיית איסור ( לא ילבש ) בידיים?
תשובה: איסור 'לא ילבש' קיים גם במקרה זה וגם כאשר ההבדל בין בגדי גברים לנשים הוא בצבע בלבד, כגון להלביש נעליים אדומות לבן, כיוון שמקובל שרק בנות נועלות נעליים בצבע זה. בשורות טובות
שאלה: אמירת פסוק "אור זרוע לצדיק.": קראתי שבספרו, כתב הרב חיים פלאג י זצוק"ל, שמי שאומר את הפסוק "אור זרוע לצדיק ולישרי לב שמחה" שבעה עשר פעמים בכל יום ומכוון שם "קרע" ושם "חבו", מוציא הקב"ה שבעה כרוזים על האדם ואומר "גביתי מאדם זה עוון זרע לבטלה". האם יכול להיות שבגלל שאדם יאמר פסוק יהיה מצב כזה על עוון כה חמור?
תשובה: כמובן שמדובר באדם שחזר בתשובה שלימה ונזהר מכל צל של האיסור ומה שגרם לו, הרהורים הסתכלות אסורה ועוד, אז כדי לטהר אותו מספיחים של האיסור יש סגולה באמירת הפסוקים.
שאלה: עירוב בגוש דן - מגבעת שמואל לתל אביב: האם מותר ללכת מגבעת שמואל לתל אביב כשאני נושאת עימי חפצים שאינם חלק מלבושי (כמו שקית)? השאלה נשאלה בהמשך לשאלה "גבולות העירוב בגוש דן"
תשובה: רמת גן מחוברת מצד אחת לגב"ש ומצד שני לת"א, אך רק בנקודות מסויימות שצריך לבררן.
שאלה: להתחרט ולהתנצל על לשון הרע: לפני זמן מה העירה אחת הבנות בכיתתנו הערה של הלצה בנושא השיעור במהלך השיעור. לאחר מכן דיברתי על כך עם מישהי שהייתה בשיעור ושמעה את הדברים אומנם היא לא ידעה מי אמרה זאת, ושאלה אותי לשמה ואני אמרתי את השם. רציתי לשאול האם יש חובה לספר לאותה בחורה שציינתי את שמה ולהתנצל על כך? רציתי לציין כי איני חושבת שהידיעה גרמה לשומעת יחס שלילי כלפי אותה בחורה (אם כי אולי באופן כללי להלצה במהלך השיעור יכול להיות גוון שלילי), וכי אין לי קשר אישי עם הבחורה שדיברה בשיעור וההתנצלות עלולה אולי לגרום "ניפוח" של העניין. מראש.
תשובה: אומנם ראוי שתתנצלי ותבקשי ממנה סליחה אולם עצם הסיפור יצער אותה לכן עדיף לשתוק. העיקר שתימנעי להבא מלשון הרע.
שאלה: שבע ברכות באולפנה: הרב, רציתי לשאול, אני מאוד רוצה שלאחר חתונתי ייערך לבעלי שיחיה ולי שבע ברכות באולפנה ממנה באתי, האם יש בזה בעיה הלכתית או האם זה לא מומלץ? אם כן, למה? ידוע לי שנערכו כבר שבע ברכות לא פעם ולא פעמיים באולפנה שלי ונורא נורא חשוב לי שגם לי יהיה. זה באמת חשוב לי. אשמח לתשובה גם מפן הלכתי יבש וגם מהפן של רוח ההלכה.
תשובה: בעיקרון, אם יש עשרה גברים ומתנהגים בצניעות אפשר. אבל דבר זה יש להתייעץ עם ראש האולפנה. בברכת התורה, WWW.Yeshiva.org.il
שאלה: לעקוף את האחות בשידוכים: ב"ה זכיתי להכיר בחורה מקסימה והחלטנו להתחתן אך ההורים שלה מתנגדים בכל תוקף בטענה שלא מסכימים לה לעקוף את אחותה הגדולה, כבר מעל שנתיים וחצי אנחנו ממתינים לאחותה והם עדיין בשלהם, מה דעת כבוד הרב בנושא? ומה ניתן לעשות בכדי שהם יסכימו?
תשובה: בדרך כלל אני בגישה שאם בקלות ניתן להקפיד על הסדר רצוי להשתדל אולם אם יש עיכוב אז לטובת כולם לא כדאי לחכות. כדאי מאד לפייס ולבקש הסכמה מהאחים והאחיות הגדולים יותר. במקרה שאתה מתאר נראה שכבר אין נכון לחכות. במקרים רבים שמחה אחת במשפחה גוררת שמחה. כיצד משפיעים על ההורים? לחפש מי יכול לשוחח עימם בכדי לקדם את העניין. אין טעם להתווכח. יש טעם או לשכנע או להשתחרר מהתלות בדעתם ולעשות את הראוי להעשות.
שאלה: יין נסך של גויים או חילונים: בספר בית הבחירה של המאירי, הוא טוען כי הנוכרים שבזמנו אינם עובדי אלילים (מדבר על נוצרים ומוסלמים), ועל כן מגעים הקשורים בפולחנם, אינם איסורים. מדוע לא נפסק כך להלכה באשר ל יין נסך או סתם יינם למשל? ומדוע אפילו נגיעה של חילוני מנסכת יין? איפה החשש בעצם? אם החשש הוא עבודה זרה, הרי אינו תקף בכל הגויים, ולדעת המאירי אפילו לא בנוצרים הגדורים בדרכי הדתות. הדבר ודאי תקף עוד פחות בתינוק חילוני תמים שנשבה. ואם החשש הוא בהתקרבות אליהם, מדוע לא לאסור קירבה אלא רק מאפיינים שלה? ואיך קירבה כזו שייכת ביין שנקנה ואיננו מכירים כלל את הגוי או החילוני שעסקו בהכנתו? וכן מדוע שלא ייאסר דווקא יין משכר שמקרב, אלא נאסר כל יין? האם כל זה רק תקנה שאנו מחזיקים בה, כמו תקנות רבות אחרות, רק כי כך נהגו אבותינו וכך החמירו רבותינו? או שיש לכך סיבה שתקפה עד היום? חג שמח,
תשובה: כפי שהזכרת, מדובר לא רק על תקנה שנוגעת לאיסור עבודה זרה אלא לשמירה תרבותית מפני התבוללות או חתונות עם הגויים וכד'. טעם זה, כשהגויים היום נחמדים וטובים, לא רק שלא רלוונטי אלא שהוא התחזק. בנוגע לנגיעת חילוניים, את צודקת שהטעמים לאיסור הם פחות שייכים ובאמת יש מקום להקל יותר מאשר מגע של גויים. עייני על כך בספרו של חברי הרב אברהם וסרמן שכתב על כך בהרחבה. ובכל אופן, גם בנוגע לקשר עם התרבות החילונית יש מקום עדיין ליצור את הרגשת המרחק. היין שכל כך מקרב מבחינה תרבותית צריך להיות עבורנו תמרור אזהרה, אהבת ישראל לא תגרום לנו להיות ניזונים מתרבות שזרה לרוח ישראל. דבר אחד בתחום השמחה והשתייה שנשאר לנו כתמרור אזהרה, הוא לא מזיק לנו אלא מטיב עימנו וגם עם הציבור החילוני. יש כאן שאיפה שכל האומה תשוב ותתלכד סביב תרבות הקודש.
שאלה: דתייה ורוצה להאמין באלוקים: לרב, אני בת 26, בחורה דתייה כל ימי. מזה שנתיים לפחות שאני חיה בתחושה של ספק. שאני כפתי ההולך אחר העדר. מניין לי שיש אלוקים? מניין לי שהתורה שבידי היא אכן דברו? לצערי לא אוכל לומר כי אני חשה את אלוקים לצידי, או את נועם קיום מצוותיו. יותר מדוייק לומר שאני פשוט הולכת בדרך בה חונכתי. אני לא כופרת בדברים, הם נראים הגיוניים בעיני אך אני לא רוצה ספק! רוצה ודאות! רוצה לחוש את ה, לשמוח בקיום תורתו. מה עלי לעשות?
תשובה: ב"ה לך. קראתי את שאלותיך ומאוד הבנתי אותך. פעמים רבות, דווקא אנשים שגדלים בין דתיים, נכנסים לתוך מסגרת מקובלת, וממשיכים איתה הלאה, ואין להם את ההזדמנות לברר את הדברים. פעמים אף מקום המגורים, ומקום הלימוד שבו גדלים, לא משדר לגיטימציה לשאול ולברר. חשוב לדעת שלשאול שאלות זה דבר נכון. אסור לאדם לחיות עם ספקות, אסור לאדם לחסום את הצרכים שלו, צרכים שלא נוגדים דבר ביהדות. היהדות תמיד דגלה בהבנה, תמיד חינכה את האדם לא לפחד לשאול, אלא לשאול במקום הנכון, מתוך ענווה ומתוך רצון אמיתי להבין ולהתקדם. לכל שאלה יש תשובה, ולפעמים אף תשובות שונות, שכל אחד יכול למצוא את התשובה שמתאימה לו, תשובה שתקדם אותו הלאה, להיות יותר שלם עם עצמו, ויותר קרוב אל אבינו שבשמים. לכן, אל תהססי מלשאול, אל תתביישי, את בדרך הנכונה, ואת מתקדמת על ידי אותן השאלות, את בונה את העולם הפנימי שלך, ואת זוכה בכך להמון אוצרות נפלאים. שאלות יפות מאוד שאלת, שאלות הדורשות התייחסות ארוכה, אך יתר מיכך, הן שאלות שמאוד קשה לענות עליהן דרך המסגרת של האינטרנט, שכן הן דורשות לימוד מסודר, מעבר לתשובה כזו או אחרת. יש כיום המון מקומות שבהם אפשר ללמוד את הדברים האלו, ממש כל אחד ואחת לפי מה שמתאים לו או לה, במסגרת המתאימה, ובדרך המתאימה. לכן, לא נכון לפחד משאלות, ולא נכון להיבהל מהן, אלא חשוב להתייצב מולן ברצינות ובבגרות וללמוד להתמודד איתן. כמובן שאוכל לכתוב לך תשובות על השאלות, אך נראה לי שהדבר לא באמת יעזור לך, ויתר מכך, הדבר עלול לחסום אותך. לכן, המלצתי לך שתבחרי מקום שבו תוכלי ללמוד, להשתלב לפחות חלק מהשבוע, ותגיעי לשם, ללמוד ולהכיר, ללמוד ולהתקדם, ללמוד ולהתפתח במה שבאמת טוב לך. יש כיום מדרשות רבות, שאני מאמין שבאחת מהן תוכלי למצוא הן אוזן קשבת, והן הדרכה להמשך הלימוד של כל התחומים האלו. במידה ואת צריכה עזרה למצוא מסגרת מתאימה, אשמח לעזור לך אף באופן המעשי. בברכת הצלחה רבה הרב יצחק גרינבלט.
שאלה: האם אפשר להפסיק את המעשרות תרומות: אני חוזר בתשובה מזה כשנתיים, ובעקבות ההתחזקות, השתדלתי לעשות צדקה, להשלים מעשרות וכו, אך בהסתכלות אחורה, ובע"ה שזה לא יגרע מהמצווה, נתתי סכומים שגדולים יותר מחומש מנכסיי, ורציתי לדעת האם עליי להפסיק חלק מהוראות הקבע, או כולן, ע"פ ההלכה, או שמא התחייבות הינה התחייבות? כמו כן, אציין שהמוסדות הם מגוונים, והאם יש לכך משמעות? אשמח לתשובה, ואשמח להשאר אנונימי.
תשובה: נאמר "לא יהיה בך אביון". אדם לא צריך ואף אינו רשאי להתרושש ולהיות אביון בעצמו. לכן אין להוציא יותר מחומש, ודי במעשר. אתה יכול להפסיק את התחייבויותיך או לצמצם אותן.
שאלה: מה דין המחבת?: לכבוד הרב במחבת בשרית טוגן ציפס ונעשה שימוש בתרווד חלבי. בשני הכלים יתכן שלא עברו 24 שעות מהשימוש האחרון, מה דין הכלים, מחבת וטרווד ומה דין הציפס? מראש
תשובה: אם לא עברו 24 שעות על הכלים, הם והצ'יפס אסורים. את הכלים יש להכשיר.
שאלה: ריצת מרתון ירושלים לבחורה: האם מותר לבחורה לרוץ במרתון ירושלים? עם חצאית כמובן. בייחוד אם יהיו שם גברים שהיא מכירה. השאלה נשאלה בהמשך לשאלה "ריצת נשים ברחוב לשם בריאות והנאה"
תשובה: מותר, אך זה לא הידור מצווה.
שאלה: לחמם כף גלידה בשבת: לכבוד הרב האם מותר בשבת לחמם כף בכוס מים חמים בשביל להוציא גלידה קפואה? וישר כח
תשובה: מותר משום שכף שחוממה בכלי שני ודאי אין בה כח לבשל.
שאלה: פיספסתי יום השנה: זה שנים שאני אומר קדיש עבור קרוב משפחה והשנה פיספתי אותו מפני שהייתי חולה. האם יש אפשרות השלמה?
תשובה: מי שפיספס את יום השנה יאמר קדיש ביום אחר, ויש אומרים שראוי שבכל שנה יאמר עוד קדיש אחד ביום שלפני, כמו מי ששכח להדליק נר שבת. אולם במקרה שלך מספיק לומר קדיש באותו יום, שהרי גם זה חסד שאינך חייב בו. (גשר החיים, לב, יב. נטעי גבריאל הלכות אבלות, חלק ב, עז, כג).
שאלה: ברכת כהנים כשאין טלית: התפללתי מנחה בתענית אסתר במניין קבוע בכניסה לבניין איפה שאני עובד. הכהנים לא עלו לדוכן מפני לא היה להם טלית. האם נכון היה לנהוג כך? למעשה היה ספר תורה עטוף טלית מונח על שולחן. האם היה עדיף להשאיר אותו מונח על השולחן או שמשהוא יחזיק את הספר תורה בעמידה או בישיבה בזמן ברכת כהנים, ולתת את הטלית לאחד הכהנים ומה היו צריכים לעשות שאר הכהנים? האם היה צרך לעשות הגרלה בניהם?
תשובה: יש לעלות לדוכן כרגיל בלי טלית. טלית זה לא לעיכובא, זה רק למנוע הסתכלות של אנשים.
שאלה: משקולות שנמצאו בחדר מסוים בישיבה : אני תלמיד ישיבת הסדר בשיעור ה. כשהייתי בשיעורים א ב היו תלמידים שהיו מביאים משקולות לישיבה (לרוב אלו היו תלמידים מהשיעורים הגבוהים). לאחר מכן התגייסתי לצבא בשיעור ב לשנה וארבע. אחרי שחזרתי מהצבא לישיבה בשיעור ד נכנסתי לאחד החדרים בישיבה (שבאותו זמן לא היו תלמידים באותו חדר, כנראה שזה היה חדר שפינו אותו או שהתלמידים שם סיימו שיעור ה ועזבו את הישיבה). ובאותו חדר מצאתי באחד הארונות ארבעה צלחות של משקולות. תמונה:.שאלתי את האחראי חדרים והוא לא ידע של מי הם (כי הוא היה חדש באותו זמן). אז לקחתי אותם לחדר שלי, ואז כשפתחו חדר כושר בישיבה שמתי אותם בחדר כושר. אך בתחילת השנה הזו סגרו את החדר כושר אז עכשיו המשקולות האלו נמצאות אצלי בחדר שבישיבה. הסבירות אומרת שהם כנראה שייכות לאחד התלמידים שכבר עזב את הישיבה, והוא פשוט השאיר אותם או שכח אותם. אין לי מושג בדיוק מי הוא. יש לציין שאין עליהם סימן מיוחד. שאלתי היא האם מותר לי לקחת אותם לבית שלי? אם לא, אז מה לעשות איתם?
תשובה: הינך צריך לשמור עליהם בביתך עד שיבוא המוצא. נימוק: הגמ' בב"מ כו. אומרת שבאכסניה שהיו כמה דיירים והלכו אנו מניחים שחפץ שנמצא שייך לאחרון (על פי הסבר רש"י). במקרה שלך ייתכן שהרמת את המשקולות לפני שהבעלים האחרון יתייאש, ולכן גם אם יתייאש לאחר מכן זה לא יעזור (ע"פ פשט גמ' וכך כותב הרמב"ן במלחמות). ונפסק לגבי סימן, שהמניין נחשב סימן (4 משקולות) וכן המקום שמצאת בתוך הארון נחשב סימן. הרב נוחם בלס
שאלה: תוך כמה זמן חייבים לקבוע מזוזה?: אני עובר לגור בדירה בשכירות. המשכיר שכח להשאיר מזוזות. האם יש לי 30 ימים עד שאני חייב לשים מזוזות או אני צריך לשים מיד?
תשובה: בארץ ישראל צריך לשים מיד ואין לחכות עד 30 יום.
שאלה: השקעה כספית בחנות - ריבית: בעל חנות הציע לי לקנות סוג של חומרים שאין לו אשראי לקנות ואני שילמתי מזומן והא מוכר בחנות ומביא לי את הת בכל מכירה והתחייב שאם החומרים לא ימכרו תוך חודשיים אקבל את ההשקעה. האם מותר לי?
תשובה: אם תקבל את ההשקעה חזרה נמצא שהלוית לו וההתעסקות באותם חומרים שהוא בכ"ז מכר עבורך היא רבית. לכן עליכם לחתום על התר עיסקא.
שאלה: יחוד בטרמפים לעדות המזרח: האם מותר לנהגת ספרדייה לקחת טרמפיסטים גברים וכן להפך? האם יש הבדל בין כביש מלא ריק,לילה יום?
תשובה: אם הטרמפיסטים יראי שמים והם שלושה אפשר, אך כיון שלא מכירים אנשים בדרך יש להימנע כי שמא אינם כשרים. רק אם הנהגת לוקחת אנשים מהישוב שלה שהם מוכרים, והם כמה אנשים אפשר להקל. אמנם במקום שיש חשש לפיקוח נפש כגון שאישה נמצאת לבד במקום מסוכן ודאי שצריך לאסוף אותה ולא להשאירה במקום סכנה.
שאלה: גולל ודופק לכהנים: הבנתי שהרב מחמיר בבית שערים מחשש שלא פינו כל העצמות וגם מחשש גולל ודופק. לגבי פינוי העצמות תמיד התלבטתי איך לפסוק בכמות העצמות שמטמאים באוהל, נתרבו שיטות השונות בראושנים להכריע בין הסוגיות רוב בנין ומנין שדרה וגולגולת וחצי קב. האם לרב דעה כאיזה דעה יש להכריע? לגבי גולל ודופק שהיה פשוט לרב להחמיר אני תמיד חשבתי שאחרי שפינו העצמות אין לו טומאת גולל. או לפחות אפילו אם יש לו טומאה הרי אז לא נחשב לעצמו של מת אלא לטומאה חדשה שכהנים לא הוזהרו עליהם. (אלא אם כן נחמיר כר"ת לגבי חרב) כלומר אי אפשר מצד אחד לסבור שהוא אינו טומאה חדשה וממילא כהן מוזהר עליו ובד בבד לחשוב שהוא מטמא כשאין מת שם. כך עמדת הגרי"ז בנזיר. חידושי הגרי"ז מסכת נזיר דף נד עמוד ב: דהנה הרמב"ם בהל טומאת מת (פ"ג הל"ג) כתב, הגולל ודופק מטמאין במגע ובאהל כקבר וכו, הרי מדוייק שטומאת גולל ודופק הוי טומאת קבר, וטומאת קבר כתב הרמב"ם שם (בפ"ב הלט"ו) דמטמא כ"ז שהטומאה בתוכה ולהרמב"ם גם גולל ודופק יהא כן שלא יטמא רק בעוד שהמת בתוכו, משום דהמת מטמא ביה הקבר וע"י גולל ודופק, ולכן הנוגע בגולל ודופק נקרא נוגע במת עצמו, ומשו"ה אינו עולה, אלא דמת שלם לא הוי ולא מיקרי ביה כי ימות מת עליו, וכן בקבר מבואר ברמב"ם פ"ו מנזירות ה"ח דלא יגלח והיינו משום דמת שלם לא הוי. א"ה, ע"ע לעיל בדף נד ע"א בתוד"ה ורביעית. השאלה נשאלה בהמשך לשאלה "ביקור כהן בבית-שערים"
תשובה: על ההערה. אכן הנושא טעון לימוד.
שאלה: לעשות אזכרה ביחד עם שבע ברכות: מנין שיש מניעה לעשות אזכרה ביחד עם שבע ברכות, כאשר האזכרה מתבטאת בדברי תורה שקשורים לפרשת השבוע, סיפור ואומרים קדיש? השאלה נשאלה בהמשך לשאלה "סעודת שבע ברכות באזכרה"
תשובה: כל סעודת שבע ברכות צריכה להיות בשמחה מיוחדת, ולכן צריך פנים חדשות כדי שיהיה ריבוי שמחה. איך אפשר שיהיה ריבוי שמחה יחד עם אזכרה שהיא ממעטת את השמחה? בדרך שכתבתי ע"י הפסקה קצרה אפשר להקל במקרה המסוים אבל ביחד ממש אין זה ראוי.
שאלה: ת על יום עבודה בתביעה: לכבוד הרב לפני שנתים פגע בנו רכב בזמן חניה וגרם נזק של אלפי שקלים לרכב. מכיוון שבעל הרכב לא היה מוכן להודות נזקקנו ללכת לדין בערכאות (לא היה שום אפשרות לדבר עם התובע על הליכה לדין תורה). בשל המצב שנוצר נזקקנו להביא עדים. בית המשפט חייב את הנתבע להוסיף גם הוצאות משפטיות על ביטול יום עבודה לעדים ולנו בסכום של 600 ש"ח. הנתבע שילם את הסכום הבסיסי אולם את 600 הש"ח הוא לא שילם. רציתי לדעת, האם מותר לי לפנות אליו ולבקש את הכסף או שמכיוון שבדיני ממונות של תורה אין חיוב על ביטול יום עבודה גם כאן הנתבע לא יתחייב, או שמא מכח דינא דמלכות ניתן לחייב אותו גם על ת זה? עוד רציתי לדעת מה דעת הרב על ממדים שונים של סכום החיוב, האם ניתן לחייב סכום גדול יותר בגלל שינוי המדד (ראיתי שלגבי ריביות הרב אוסר לקחת, ורציתי לדעת האם גם כאן הדברים נוגעים לדין ריבית)? לכבוד הרה"ג.
תשובה: בדיני שמיים אדם מתחייב על גרמא (כביטול יום עבודה). אם החוק מחייב בדיני שמיים מותר לגבות זאת.
שאלה: הקמת מקוה בבית פרטי וספר תורה בבית: האם מותר להקים מקוה בבית פרטי לצורך טהרה כגון לסופר סת"ם שכותב בביתו? וכן האם מותר לשמור בתוך ארון קודש בסלון ספר תורה בבית שגרים בו? ישר כח
תשובה: מקווה לטבילת גברים מותר. אסור שיטבלו בו נשים ללא אישור של המומחים בנושא. מותר כאשר הספר מכוסה בארון ובכיסוי נוסף (שני כיסויים).
שאלה: הברכה על עדישים מונבטים וכן חומוס מונבט וכדומה : מה הברכה על עדשים מונבטים וכן חומוס וכדומה להם, האם הם בגדר אדמה או שמכיוון שהפכו לירק חי ברכתם שהכל?
תשובה: וברכת ד' אם מגדלים את העדשים לאכילה מונבטים, נראה שברכתם אדמה. בברכת התורה והארץ יהודה הלוי עמיחי מכון התורה והארץ כפר דרום אשקלון